[{"text_idx": "#000002", "text": "Yr Ymddiriedolaeth Elusennol hon yn Aberda\u0302r sydd bellach yn rheoli\u2019r amgueddfa \u2013 sy\u2019n hen adeilad hardd a\u0302 photensial enfawr. Ar o\u0302l llofnodi prydles am 25 mlynedd ym mis Gorffennaf 2016 mae gan yr Ymddiriedolaeth gynlluniau mawr ac mae ti\u0302m ymroddedig o wirfoddolwyr eisoes yn gweithio\u2019n galed i fanteisio i\u2019r eithaf ar yr ased lleol hwn."}, {"text_idx": "#000003", "text": "Gyda chymorth Cyngor Bwrdeistref Sirol Rhondda Cynon Taf, mae\u2019r Ymddiriedolaeth yn dechrau gyda chyfnod di-rent o ddwy flynedd a ddilynir gan rent y farchnad o \u00a312,000 y flwyddyn. Mae wedi sicrhau pecyn o arian cyfatebol gwerth tua \u00a3103,000 gan Gronfa Dreftadaeth y Loteri, Cronfa Galluogi Cymunedol Rhondda Cynon Taf, Cronfa Deddf yr Eglwys yng Nghymru ac Ymddiriedolaeth Adfywio\u2019r Meysydd Glo er mwyn cyflogi Rheolwr Datblygu rhan-amser a chyfrannu at gostau rhedeg yr amgueddfa am y ddwy flynedd nesaf. Mae rhaglen o ddigwyddiadau sydd wedi\u2019i hanelu at bob oedran ac sy\u2019n cynnig cyfle i ymwelwyr ddarganfod sut brofiad oedd byw yn y fwrdeistref sirol ers llawer dydd. Gwahoddir ymwelwyr i fynd am dro hiraethus ymysg yr holl arddangosion, gan gynnwys siop gornel hen ffasiwn, ynghyd a\u0302\u2019i chloch uwchben y drws ffrynt i roi gwybod i\u2019r siopwr bod cwsmeriaid wedi cyrraedd."}]